2006 में लिंकिन पार्क नई सामग्री पर काम करने के लिए रिकॉर्डिंग स्टूडियो में लौटे। एल्बम के निर्माण के लिए, बैंड ने निर्माता रिक रूबिन को चुना। हालांकि शुरूआत में 2006 के दौरान एल्बम जारी करने की बात चली थी, मगर यह 2007 तक टल गया। बैंड ने अगस्त, 2006 में तीस से पचास गीत रिकॉर्ड किए थे, जब शिनोडा ने एल्बम का काम आधा ख़त्म होने की बात कही थी। बेनिंगटन ने बाद में कहा कि नया एल्बम, अपनी पिछली न्यू मेटल ध्वनि से दूर हटेगा। वार्नर ब्रदर्स रिकॉर्ड्स ने आधिकारिक तौर पर घोषणा की कि "मिनट्स टू मिडनाइट" शीर्षक वाला बैंड का तीसरा स्टूडियो एल्बम, संयुक्त राज्य अमेरिका में 15 मई 2007 को जारी होगा। चौदह महीने एल्बम पर काम करते हुए बिताने के बाद, बैंड के सदस्यों ने मूल सत्रह ट्रैक्स में से पांच को निकाल कर, अपने एल्बम को और निखारने का विकल्प चुना। एल्बम के शीर्षक ने, जो डूम्स डे क्लॉक से संदर्भ रखता था, बैंड के नए गीतों के विषय के पूर्वाभास को उद्घाटित किया। "मिनट्स टू मिडनाइट" की पहले सप्ताह में ही 600,000 से अधिक प्रतियां बिक गईं, जिसने इसे हाल के वर्षों में सबसे सफल प्रथम सप्ताह एल्बम बनाया। एल्बम ने बिलबोर्ड चार्ट पर भी शीर्ष स्थान ग्रहण किया।

एल्बम का पहला एकल, "व्हॉट आई हैव डन" 2 अप्रैल को जारी किया गया और एक ही सप्ताह के अंदर एमटीवी और फ्यूज़ पर प्रीमियर हुआ। यह एकल श्रोताओं द्वारा प्रशंसित था, जो बिलबोर्ड के मॉडर्न रॉक ट्रैक और मुख्यधारा के रॉक ट्रैक चार्ट पर शीर्ष स्थान पाने वाला गीत बना। यह गीत 2007 की एक्शन फ़िल्म, "ट्राँसफॉर्मर्स‎" के साउंडट्रैक में भी प्रयुक्त हुआ। वर्ष के दौरान बाद में, बैंड ने अमेरिकी संगीत पुरस्कार में "पसंदीदा ऑल्टरनेटिव कलाकार" पुरस्कार जीता। बैंड ने 2007 और 2008 की शुरूआत में जारी, "ब्लीड इट आउट", "शैडो ऑफ़ द डे", "गिवन अप" और "लीव आउट ऑल द रेस्ट" जैसे एकलों के साथ भी सफलता अनुभव किया। बैंड ने बस्टा राइम्स के साथ उनके एकल "वी मेड इट" पर सहयोग दिया, जो 29 अप्रैल को जारी किया गया।
अन्य बातों के अलावा, लिंकिन पार्क के दौरों और लाइव शो में 7 जुलाई 2007 को लाइव अर्थ जापान का एक प्रदर्शन और डॉनिंगटन पार्क, इंग्लैंड का डाउनलोड फ़ेस्टिवल और कनाडा में टोरंटो के डाउन्सव्यू पार्क में एड्जफ़ेस्ट भी शामिल है। बैंड ने यूनाइटेड किंगडम के आस-पास, नॉटिंघम, शेफ़ील्ड और मैनचेस्टर के रंगमंचीय दौरे और लंदन के द ओ2 एरिना में दोहरी रात को पूरा करने से पहले, अपनी चौथी प्रॉजेक्ट रेवल्यूशन दौरे को संपन्न किया। बेनिंगटन ने कहा कि लिंकिन पार्क, "मिनट्स टू मिडनाइट" का एक अनुवर्ती एल्बम जारी करने की योजना बना रहा है। लेकिन, उन्होंने बताया कि एल्बम के लिए प्रेरणा एकत्रित करने के लिए बैंड पहले संयुक्त राज्य अमेरिका के दौरे की शुरूआत करेगा। "रोलिंग स्टोन" के साथ एक साक्षात्कार में, बेनिंगटन ने कहा कि बैंड ने एल्बम के लिए नई सामग्री का लेखन शुरू कर दिया है और शिनोडा ने भी कहा कि एल्बम संभवतः 2009 में जारी किया जा सकता है। माइक शिनोडा ने "रोड टू रिवोल्यूशन: लाइव एट मिल्टन काय्नेस" शीर्षक युक्त एक लाइव सीडी/डीवीडी की भी घोषणा की, जो कि 29 जून 2008 को मिल्टन कीनस बाउल में प्रॉजेक्ट रिवल्यूशन की प्रस्तुति से लाइव वीडियो रिकॉर्डिंग है, जिसे 24 नवम्बर 2008 को आधिकारिक तौर पर जारी किया गया।

बैंड का इतिहास
"मिनट्स टू मिडनाइट" (2006-2008)
"हायब्रिड थीयरी" (2000-2002)
भावी दिशा (2008 से आगे)